Ved daggry mottok 1. luftbårne divisjon sine ordre om å trekke seg tilbake over Rhinen; dette ble kalt Operasjon Berlin. Dette kunne ikke gjøres før det ble kveld, og i mellomtiden slet divisjonen med å overleve. Isteden for deres forsiktige utmattelsestaktikk fra de foregående dagene, dannet tyskerne to potente SS-kampgrupper og gjorde et betydelig framstøt langs en smal front i den østlige sektoren. De lyktes i å bryte gjennom den tynne frontlinjen og en tid var divisjonen i fare. Angrepet møtte økende motstand da det presset seg dypere inn i de britiske linjene og ble til slutt brutt opp av et kraftig bombardement av 64. Medium Regiment.